Yoko Tsuno er en belgisk tegneserie-heltinde skabt af Roger Leloup. Yoko Tsuno er ingeniør med japanske aner bosiddende i nutidens Bruxelles i Belgien. Historiernes omdrejningspunkt er ofte særpræget teknologi, og Yoko Tsunos eventyr, sammen med vennerne Pol Pitron og Vic Video, omfatter derfor både tidsrejser, udforskning af Jordens indre og rejser til fremmede planeter med udenjordiske væsener.